哈德遜灣公司

哈德遜灣公司（英文：Hudson’s Bay Company，法文：Compagnie de la Baie d’Hudson），係一間加拿大公司；1670年5月2號透過專利證書成立，原稱 Governor and Company of Adventurers of England Trading into Hudson Bay，初頭做毛皮貿易，曾經事實上係政府，現時一般人認為佢係間百貨公司；但係聲稱主要係持有物業嘅地產公司。佢零售業務通常簡稱 The Bay（法文：La Baie）或者 HBC 而唔講全名，粵語通常講 The Bay，電視新聞間唔中叫海灣百貨公司（口語唔會咁叫)。 間公司由兩個法國人（Pierre-Esprit Radisson 同 Médard des Groseilliers）創辦，第一任總裁係英國嘅魯拔王子。 佢喺2006年被美國商家收購，2008年再被間美國財團收購；2025年；佢喺2012年11月26號曾經上市，喺多倫多證劵交易所代號 HBC，但係喺2020年又變返唔係上市公司。 2025年3月，哈德遜灣公司欠咗近10億加元債務，申請債權人保護，進行業務重組，除咗六間分店之外，旗下所有分店全線清盤，清貨減價嘅收入會用嚟還債；但係業務重組失敗，呢六間分店後來亦要清盤。 2025年5月16號，傳媒報導加拿大車呔打算以3000萬加元收購海灣百貨公司嘅商標、徽章等等嘅知識產權。 皮毛業務 哈德遜灣公司係做皮毛貿易起家，主要係河狸皮；1670年5月2號，查理斯二世頒專利證書畀佢喺哈德遜灣流域做皮毛貿易嘅專利，佢第一任總裁（governor）亦係佢表哥魯拔王子，所以佢有專利嘅嗰塊地叫魯拔屬地。 1821年，佢同佢嘅競爭對手西北公司合併，壟斷咗四分一個北美嘅毛皮貿易。 1991年，哈德遜灣公司宣佈因為冇人買皮草，清完貨之後唔會再賣，正式退出皮毛業務。 零售業務 哈德遜灣公司喺19世紀已經有做零售，但係舖面喺初頭只係超級市場嘅規模。1913年，佢喺卡加利開第一間百貨公司，之後喺溫哥華、維多利亞同溫尼伯再開公店，全盛時期全國分店92間；2025年初有80間，騁用9364名員工。 出面網頁 零售業務嘅官方網站 參考資料 註 書目